text: তাহিরপুরে বিএনপি'র বিক্ষোভতাহিরপুরে বিএনপি'র বিক্ষোভ – Daily Sunam Kantha
  তাহিরপুরে বিএনপি'র বিক্ষোভ
  বিএনপি'র কেন্দ্রীয় কমিটির সিনিয়র যুগ্ম মহাসচিব তারেক রহমানের বিরুদ্ধে আদালতের রায়ের প্রতিবাদে তাহিরপুর উপজেলা বিএনপি'র উদ্যোগে প্রতিবাদ মিছিল ও সমাবেশ অনুষ্ঠিত হয়েছে। বুধবার দুপুরে প্রতিবাদ মিছিলটি উপজেলা সদরের প্রধান সড়ক প্রদক্ষিণ শেষে তাহিরপুর বাজারস্থ দলীয় কার্যালয়ে প্রতিবাদ সভায় মিলিত হয়।
  উপজেলা বিএনপি'র সভাপতি নুরুল ইসলামের সভাপতিত্বে বক্তব্য রাখেন বিএনপি নেতা উপজেলা পরিষদ ভাইস চেয়ারম্যান ফেরদৌস আলম আখঞ্জি, সাধারণ সম্পাদক রুহুল আমিন, বিএনপি নেতা এমরান হোসেন, মেহেদী হাসান উজ্জ্বল, ছাত্রদল নেতা তোজাম্মিল হক নাসরুম, সাহানুর রহমান সোহাগ প্রমুখ।